ร้านอาหารไทยเก่าแก่ “บ้านหญิง” ร้านนี้ตั้งแต่เรารู้จักเริ่มแรกรู้สึกจะมีที่สยามก่อนนะ แต่ตอนนี้ด้วยความอร่อย เค้าจึงมีหลายสาขาพอสมควรและค่ะ กับสาขานี้ที่ Terminal 21 ตั้งอยู่ที่ชั้น 5 ค่ะ ร้านนี้เป็นร้านอาหารไทยฟิวชั่น เน้นบรรยากาศการตกแต่งสไตล์ไทยโมเดิร์นเก๋ๆ น่านั่งดีค่ะ ภายในร้านมีที่นั่งรองรับลูกค้าค่อนข้างเยอะ แต่ลูกค้าก็เยอะเช่นเดียวกันค่ะ สำหรับเมนูของที่นี่เค้าเด่นดังในเรื่องเมนู “ข้าวไข่ข้น” ซึ่งไข่ข้นเค้าก็มีให้เลือกใส่เครื่องหลายแบบนะ ไม่ว่าจะเป็นไข่ข้นแฮม กุ้ง เบคอน หอยลาย หรือชีส และไข่ข้นของที่นี่นะเค้าแบบเยิ้มมากๆ น่าทานสุดๆ ยิ่งทานคู่กับซอส หรือแม้กกี้ก็อร่อยถูกใจทีเดียวค่ะ  หรือจะเมนูของเราวันนี้ “หมูสับภูเขาไฟ” เสริฟมาหน้าตาน่าทานดีค่ะ มีหมูสับโปะมาด้วยไข่ลวกยางมะตูม มีกากหมูผสมผสานมาด้วย รสชาติออกเผ็ดหน่อยๆ ทานกับข้าวนี่อร่อยดีค่ะ สรุปร้านนี้ รสชาติอาหารอร่อย ราคากลางๆ พนักงานบริการดีค่ะ